***DJEČJA GLISTA ( ENTEROBIUS VERMICULARIS )***



Mala dječja glista je iznimno raširena, čak i u razvijenim zemljama, a jedini prirodni domaćin je čovjek**. Glavni uzrok primarne infekcije su najčešće nehigijenski uvjeti,** kada dolazi do kontakta s jajima male dječje gliste. Jaja se mogu nalaziti u hrani, vodi, odjeći, posteljini, rublju ili općenito u prirodi, gdje im pogoduju topli i vlažni uvjeti.

Velikoj raširenosti male dječje gliste pogoduje i mogućnost **autoinfekcije u pojedinaca** koji su već zaraženi.

**DIJAGNOSTIKA:**

Za dokazivanje male dječje gliste koristi se **PERIANALNI OTISAK** Ujutro, prije pranja, zalijepi se ljepljiva traka na anus i malo područje oko njega te se odmah nakon toga vrpca skine i nalijepi na predmetno stakalce i pošalje u mikrobiološki laboratorij .

 ikrobiološki laboratorij.

**SIMPTOMI:**

* Svrbež analne regije
* Osjet neugode u analnom području
* Iritacija kože u analnom području
* Bol u abdomenu
* Vidljive gliste u stolici te na sluznici vagine ili anusa
* Iritacija kože i svrbež često uzrokuju nesanicu, umor i poteškoće u koncentraciji
* Povećana opasnost od bakterijske infekcije zbog češanja

**LIJEČENJE:**

Zbog brzog i učestalog načina prijenosa, liječnici preporučuju liječenje svih koji su u čestom doticaju sa zaraženim ( razred, obitelj, vrtić ). S obzirom na opasnost od reinfekcije potrebno je u određenim slučajevima i ponoviti liječenje. Terapija traje tri dana i mora se ponoviti za 10 do 15 dana, obično 14 dana. Profilaksu je dovoljno ponoviti samo jedan dan Održavanje osobne higijene na visokoj razini značajno sprječava širenje i razvoj bolesti. Zdrava prehrana I jačanje imuniteta su samo potpora terapiji jece koje imaju gliste.

**Suzbijanje enterobijaze je prilično složeno. Vrlo je važna edukacija o osobnoj higijeni pa se preporuča:**

* Obavezno pranje ruku sapunom i toplom vodom prije jela, poslije korištenja toaleta i mijenjanja pelena. Skraćenje noktiju te izbjegavanje griženja noktiju, izbjegavanje češanja područja oko anusa, redovito čišćenje prostorija u kojima se boravi, prokuhavanje donjeg rublja i posteljine.

Ukoliko ima više inficiranih u jednoj grupi ili u obitelji treba istodobno provesti liječenje svih članova, djece i odraslih, bez obzira na simptome i nalaze pretraga. Životni ciklus dječje gliste traje približno 6 tjedana, stoga je važno barem toliko dugo provoditi pojačane higijenske mjere.

Pripremila: bacc.med.techn. Marijana Strukan Izvor: https://www.nzjz-split.hr